Porjad a wěstotu we wšědnym žiwjenju zaručić je prěnjorjadny nadawk policije. Tež sakska wěstotna straža w tym wobłuku wažnu funkciju wukonja. Za nju pytaja nětko zesylnjenje.
Budyšin (SN/MWj). Za rewěry Budyšin, Kamjenc, Wojerecy, Zhorjelc, Žitawa-Horni kraj a Běła Woda pyta Zhorjelska policajska direkcija zajimowane žony a zajimowanych muži w starobje 18 do 60 lět, kotřiž chcyli so jako čłonojo sakskeje wěstotneje straže čestnohamtsce wo zaručenje zjawneje wěstoty a porjada sobu starać.
Kaž w nowinskim zdźělenju policajskeje direkcije rěka, zasadźa jich předewšěm popołdnju, po zažnych wječorach, kónc tydźenja a swjate dny. Přisłušnicy wěstotneje straže podpěruja policajski rewěr hłownje z patrulju na hrajkanišćach, w parkach, zahrodkownišćach a bydlenskich štwórćach. Woni smědźa w nuznych padach zakročić, woprašowanja přewjesć a při mylenjach tež identitu ludźi zwěsćić. Čestnohamtscy přisłušnicy sakskeje wěstotneje straže maja k swobodnemu statej zjawnoprawniski słužbny poměr, kaž w nowinskej zdźělence dale rěka.
hrv_Latn szl_Latn szl_Latn